**ΑΔΑM: 23PROC012362594 2023-03-24**

 **ΑΔΑ: ΨΡ5ΛΟΡΡ3-ΓΞ9**

 **Αρ.Πρωτ.: 1737/24.03.23**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΘΕΜΑ: «Πρόσκληση συλλογής προσφορών για την σύναψη σύμβασης με σκοπό την ετήσια συντήρηση των ανελκυστήρων του Γ.Ν. Θήρας για ένα έτος cpv: 50750000-7»**

**ΣΧΕΤ: α. Ν.4412/16 και τις λοιπές διατάξεις κείμενης νομοθεσίας**

 **β. Την με Αρ. Πρωτ. 1465/09.03.23 εισήγηση της Τεχνικής Υπηρεσίας του Γ.Ν. Θήρας .**

Προϋπολογισθείσα δαπάνη: **Επτά χιλιάδες εξακόσια ενενήντα εννιά ευρώ ( 7.699,00 € ) συμπεριλαμβανομένου του νόμιμου Φ.Π.Α**

|  |  |
| --- | --- |
| Κριτήριο αξιολόγησης | Ημερομηνία δημοσίευσης στο ΔΙΑΥΓΕΙΑ |
| **Χαμηλότερη Τιμή** | 24 Μαρτίου 2023 |

**ΧΡΟΝΟΣ ΔΙΕΝΕΡΓΕΙΑΣ**

|  |  |  |  |
| --- | --- | --- | --- |
| **ΤΡΟΠΟΣ ΥΠΟΒΟΛΗΣ****ΠΡΟΣΦΟΡΩΝ** | **ΤΕΛΙΚΗ ΗΜΕΡΟΜΗΝΙΑ****ΥΠΟΒΟΛΗΣ ΠΡΟΣΦΟΡΩΝ** | **ΗΜΕΡΑ** | **ΩΡΑ** |
| Ανοιχτές προσφορές στο mail: supplies@santorini-hospital.gr και στο fax: 2286035459 | 5 Απριλίου 2023 | Τετάρτη | 13:00 μ.μ. |

**ΠΕΡΙΓΡΑΦΗ ΕΡΓΟΥ**

Αντικείμενο της πρόσκλησης είναι η συλλογή προσφορών για τη σύναψη σύμβασης με σκοπό τη συντήρηση των παρακάτω ανελκυστήρων του Γ.Ν. Θήρας.

|  |  |  |
| --- | --- | --- |
| **Α/Α** | **ΠΕΡΙΓΡΑΦΗ**  | **ΤΥΠΟΣ** |
| 1 | Ηλεκτροκίνητος χωρίς μηχανοστάσιο , 2-στάσεων, 21/1600 άτομα/κιλά  | DOPPLER ( AN 1)  |
| 2 | Ηλεκτροκίνητος χωρίς μηχανοστάσιο , 3-στάσεων, 21/1600 άτομα/κιλά  | DOPPLER (ΑΝ 2)  |
| 3 | Ηλεκτροκίνητος χωρίς μηχανοστάσιο , 3-στάσεων 21/1600 άτομα/κιλά  | DOPPLER (ΑΝ 3)  |

Αναλυτικότερα το έργο περιλαμβάνει την τακτική μηνιαία συντήρηση και η αποκατάσταση βλαβών των ανελκυστήρων του Γ.Ν. Θήρας που περιγράφονται παρακάτω:

|  |
| --- |
| **Περιγραφή εξοπλισμού**  |
| Είδος ανελκυστήρων | Traction Doppler ECO 2:1 MRL (MachineRoomLess) |
| Controllers | ***Doppler*** DLC-GR |
| Κινητήριοι Μηχανισμοί | ***Alberto Sassi*** Ιταλίας, τύπου gearless G400l2 |
| Είδος θυρών  | Αυτόματες Συρόμενες ***Selcom*** Ιταλίας 1300Χ2100 |
| Ανελκυστήρας Νο1: | Δύο στάσεων, ωφέλιμου φορτίου 1600 Kg |
| Ανελκυστήρας Νο2: | Τριών στάσεων, ωφέλιμου φορτίου 1600 Kg |
| Ανελκυστήρας Νο3: | Τριών στάσεων, ωφέλιμου φορτίου 1600 Kg |
| Παρατηρήσεις: | Οι ανελκυστήρες Νο2 και Νο3 είναι σε σύζευξη (duplex) |

Ο ΑΝΑΔΟΧΟΣ στην εν λόγω σύμβαση αναλαμβάνει την υποχρέωση να παρέχει υπηρεσίες συντήρησης και αποκατάστασης βλαβών του ανωτέρω εξοπλισμού για ένα έτος ως κάτωθι :

Α. ΜΗΝΙΑΙΕΣ ΕΡΓΑΣΙΕΣ ΤΑΚΤΙΚΗΣ ΣΥΝΤΗΡΗΣΗΣ των τριών (3) ανελκυστήρων

Πιο συγκεκριμένα, ο ΑΝΑΔΟΧΟΣ είναι υποχρεωμένος, για όσο διάστημα διαρκεί η σύμβαση, να συντηρεί κάθε μήνα **(2 επισκέψεις ανά μήνα)** και να ελέγχει την καλή λειτουργία του ανελκυστήρα με σκοπό την πρόληψη και επισκευή βλαβών και τη διατήρηση της άριστης κατάστασης λειτουργίας συγκεκριμένων μερών, εξαρτημάτων και στοιχείων ασφαλείας αυτών, εκτελώντας συγκεκριμένες εργασίες που απαιτούνται για την απρόσκοπτη λειτουργία τους, καθώς και άλλες που πιθανόν να κρίνονται απαραίτητες από τον κατασκευαστή για την καλή λειτουργία του ανελκυστήρα.

Η συντήρηση θα εκτελείται αποκλειστικά από τον ΑΝΑΔΟΧΟ και σύμφωνα με τις προδιαγραφές συντήρησης σύμφωνα με το εργοστάσιο κατασκευής των μηχανημάτων και **την ισχύουσα νομοθεσία περί συντήρησης και ελέγχου ανελκυστήρων**, ενώ κατά τη διάρκεια της σύμβασης θα καλυφθούν όλοι οι έλεγχοι, δοκιμές, λιπάνσεις και λοιπές εργασίες που απαιτούνται για την ασφαλή και καλή λειτουργία του ανελκυστήρα.

Β. ΑΠΟΚΑΤΑΣΤΑΣΗ ΒΛΑΒΩΝ: Ο ΑΝΑΔΟΧΟΣ υποχρεούται για:

1. Την άμεση ανταπόκριση ειδικευμένων τεχνικών του ΑΝΑΔΟΧΟΥ για υπηρεσίες αποκατάστασης δυσλειτουργιών του εξοπλισμού είτε με επισκευή, είτε με αντικατάσταση συστατικών μερών, μονάδων, ανταλλακτικών ή τμημάτων.
2. Την άμεση ενημέρωση των αρμοδίων υπηρεσιών του Γ.Ν. Θήρας για οποιαδήποτε δυσλειτουργία παρουσίασε ή παρουσιάζει ο εξοπλισμός καθώς και τις ενέργειες που θα πρέπει να εκτελεστούν με σκοπό την άμεση επίλυση των δυσλειτουργιών για την εύρυθμη λειτουργία του εξοπλισμού.
3. Την πλήρη αποκατάσταση βλαβών οι οποίες συμβαίνουν λόγω πλημμελούς συντήρησης, χωρίς επιπλέον αμοιβή (εργασία και ανταλλακτικά) από τη συμφωνηθείσα και με απεριόριστο αριθμό επισκέψεων.
4. Για την αποκατάσταση βλαβών που δεν οφείλονται σε λόγους πλημμελούς συντήρησης από τον ΑΝΑΔΟΧΟ, η δαπάνης της πρόσθετης εργασίας καθώς και τα ανταλλακτικά που θα χρειαστούν θα βαρύνει επιπρόσθετα την ΕΤΑΙΡΕΙΑ. Σε κάθε περίπτωση θα πρέπει να έχει προηγηθεί σχετική ανάλυση κόστους από τον ΑΝΑΔΟΧΟ και **προέγκριση** της ΕΤΑΙΡΕΙΑΣ για τη σχετικά δαπάνη.

*Ο ΑΝΑΔΟΧΟΣ είναι υποχρεούμενος να ανταποκριθεί* ***άμεσα*** *από την ώρα της αναγγελίας/διαπίστωσης της βλάβης, κατόπιν συνεννοήσεως με τα αρμόδια όργανα της ΕΤΑΙΡΕΙΑΣ και σε χρονικό διάστημα το οποίο σε καμία περίπτωση δεν μπορεί να υπερβαίνει τις έξη (6) ώρες, ώστε να διαπιστώσει τη βλάβη και να προχωρήσει σε αποκατάσταση της.*

Γ. ΚΑΤΑΓΡΑΦΗ ΤΩΝ ΕΝΕΡΓΕΙΩΝ που έχουν πραγματοποιηθεί στον ανελκυστήρα καθώς και αναλυτικό ιστορικό συντηρήσεων, βλαβών και επισκευών.

Δ. ΑΝΑΛΩΣΙΜΑ ΥΛΙΚΑ όπως λιπαντικά για λίπανση κινούμενων μερών εξαρτημάτων (όχι λιπαντικά μηχανών), είδη καθαρισμού καθώς και όλα τα εργαλεία που χρειάζονται στο πλαίσιο των συντηρήσεων και αποκατάστασης δυσλειτουργιών θα περιλαμβάνονται στην εν λόγω σύμβαση.

**ΥΠΟΧΡΕΩΣΕΙΣ ΑΝΑΔΟΧΟΥ**

1. **Διαδικασίες καταχώρησης** των ανελκυστήρων που βρίσκονται στο Γ.Ν. θήρας στην αρμόδια υπηρεσία Νομαρχιακής Αυτοδιοίκησης σύμφωνα με την κείμενη νομοθεσία.
2. **Ασφάλιση Αστικής Ευθύνης** για κάθε υφιστάμενο ανελκυστήρα του Γ.Ν. Θήρας σε αναγνωρισμένη ασφαλιστική εταιρεία, για κάλυψη περιπτώσεων ατυχημάτων ως εξής:

|  |  |
| --- | --- |
| Σωματικές βλάβες, θάνατος Τρίτου Προσώπου | Μέχρι 100.000€ |
| Υλικές βλάβες τρίτων κατ’ ατύχημα | Μέχρι 40.000€ |
| Ευθύνη ανά Ομαδικό Ατύχημα | Μέχρι 300.000€ |
| Συνολικό όριο ευθύνης για όλη την ασφαλιστική περίοδο | Μέχρι 600.000€ |

Ο ΑΝΑΔΟΧΟΣ υποχρεούται όπως διαβιβάσει αντίγραφο του ασφαλιστηρίου συμβολαίου στην ΕΤΑΙΡΕΙΑ μέσα σε 30 ημέρες από την υπογραφή της παρούσης.

1. Ο ΑΝΑΔΟΧΟΣ θα πρέπει να προσκομίσει σχετική βεβαίωση από την ΝΤΟΠΛΕΡ Α.Β.Ε.Ε., που να αποδεικνύει ότι θεωρείται επισήμως εξουσιοδοτημένο συνεργείο συντήρησης των προϊόντων της, δηλαδή των ανελκυστήρων παραγωγής της.
2. υποχρεούται όπως εκτελέσει το έργο σύμφωνα με την νομοθεσία, τους κανόνες της επιστήμης και της τέχνης, χρησιμοποιώντας άριστης ποιότητας και τεχνολογίας μηχανήματα, υλικά και εργαλεία.
3. Ο ΑΝΑΔΟΧΟΣ υποχρεούται όπως διασφαλίσει την έγκαιρη διενέργεια των επιθεωρήσεων με σκοπό την **έκδοση των πιστοποιητικών περιοδικού ελέγχου** από διαπιστευμένο από το Ε.ΣΥ.Δ. κατά το πρότυπο ΕΛΟΤ ΕΝ ISO/ΙΕC 17020 και αναγνωρισμένο φορέα και εν συνεχεία άμεσα μετά τη λήψη τους τη διαβίβασή τους στην ΕΤΑΙΡΕΙΑ και στις αρμόδιες υπηρεσίες.
4. Ο ΑΝΑΔΟΧΟΣ εφόσον απαιτηθεί υποχρεούται όπως εκπαιδεύσει τα αρμόδια ορισμένα όργανα της ΕΤΑΙΡΕΙΑΣ που είναι υπεύθυνα για την παρακολούθηση του έργου της συντήρησης των ανελκυστήρων του Γ.Ν.Θήρας και εν συνεχεία να εκδώσει το σχετικό πιστοποιητικό/επιστολή βεβαίωσης εκπαίδευσης, σχετικά με τις απαιτούμενες ενέργειες στις οποίες θα πρέπει να προβούν σε περίπτωση άμεσων παρεμβάσεων (π.χ. διαδικασίες απεγκλωβισμού των επιβατών λόγω μη λειτουργίας του αυτόματου συστήματος­). Εάν και μετά της εκτέλεσης των οδηγιών, η ανωμαλία συνεχίζεται, τότε η ΕΤΑΙΡΕΙΑ θα ειδοποιήσει τον ΑΝΑΔΟΧΟ ο οποίος θα πρέπει να ανταποκριθεί άμεσα ιδιαίτερα στην περίπτωση απεγκλωβισμού επιβατών.
5. Η ΕΤΑΙΡΕΙΑ θα ειδοποιεί τον ΑΝΑΔΟΧΟ για κάθε ανωμαλία στους ανελκυστήρες, που εμπίπτει στην αντίληψή της, έστω και αν θεωρείται ακίνδυνη.
6. Μετά το πέρας της επίσκεψης, ο τεχνικός του ΑΝΑΔΟΧΟΥ υποχρεούται όπως παραδίδει **δελτίο εργασιών** με λεπτομερή ανάλυση των εργασιών που πραγματοποίησε καθώς και όπως ενημερώσει το αντίστοιχο βιβλιάριο παρακολούθησης ανελκυστήρα.
7. Κατά τη διάρκεια εκτέλεσης των εργασιών, θα πρέπει να περιοριστεί η διέλευση ατόμων από την περιοχή εργασίας των τεχνικών του ΑΝΑΔΟΧΟΥ.
8. Το προσωπικού του αναδόχου, μετά το πέρας των εργασιών υποχρεούται στο καθάρισμα, την περισυλλογή και την απομάκρυνση όλων των εργαλείων, μηχανημάτων και υπολειμμάτων των υλικών που χρησιμοποίησε για την εκτέλεση της εργασίας του ώστε ο χώρος να παραδοθεί καθαρός και ασφαλής.
9. Κατά τη διάρκεια της εν λόγω σύμβασης θα απαγορεύεται ρητώς η εκτέλεση οποιασδήποτε εργασίας από άτομα μη αρμόδια, τρίτους ή άτομα που δεν ανήκουν ενεργά στο έμψυχο δυναμικό του ΑΝΑΔΟΧΟΥ, εκτός εάν είναι αρμόδια όργανα εντεταλμένα από την ΕΤΑΙΡΕΙΑ.
10. Ο ΑΝΑΔΟΧΟΣ φέρει πλήρη και αποκλειστική ευθύνη για την φύλαξη του εξοπλισμού του, κατά τη διάρκεια εκτέλεσης των εργασιών συντήρησης.
11. Ο ΑΝΑΔΟΧΟΣ δεν φέρει καμία ευθύνη για ζημιές που οφείλονται σε πράξεις τρίτων ή χρηστών λόγω ακατάλληλης χρήσης, σε πράξεις βανδαλισμού, σε παραβίαση της εγκατάστασης καθώς και σε παράλειψη επισήμανσης πιθανής βλάβης από την ΕΤΑΙΡΕΙΑ.
12. Σε περίπτωση που ο τεχνικός του ΑΝΑΔΟΧΟΥ κατά την εκτέλεση της σύμβασης προκαλέσει βλάβη από αμέλειά του, οφείλει να την αποκαταστήσει πλήρως και η ΕΤΑΙΡΕΙΑ δεν θα επιβαρυνθεί με επιπλέον χρέωση.
13. Ο ΑΝΑΔΟΧΟΣ υποχρεούται όπως παρέχει συμβουλευτική υποστήριξη καθώς και να υποβάλει προτάσεις – λύσεις αναβάθμισης των υπαρχουσών υποδομών της, όποτε αυτό κριθεί απαραίτητο από τα αρμόδια όργανα της ΕΤΑΙΡΕΙΑΣ.Ο ΑΝΑΔΟΧΟΣ υποχρεούται να λαμβάνει όλα τα απαιτούμενα μέτρα για την ασφάλεια και την υγιεινή του προσωπικού του καθώς και να τους προμηθεύσει όλο τον απαραίτητο για την εργασία εξοπλισμό ατομικής ασφαλείας όπως κράνος, γάντια, υποδήματα ασφαλείας κτλ. Σε περίπτωση ατυχήματος η ευθύνη βαραίνει αποκλειστικά και μόνον τον ΑΝΑΔΟΧΟ.
14. Ο ΑΝΑΔΟΧΟΣ σε κάθε περίπτωση υποχρεούται να χρησιμοποιεί μόνο εξειδικευμένο προσωπικό για την εκτέλεση των εργασιών συντήρησης καθώς να τηρεί και εφαρμόζει πλήρως τα πρότυπα ποιότητας που αναπτύσσει και εφαρμόζει η Διοίκηση της Α.Ε.Μ.Υ. Α.Ε. και πιο συγκεκριμένα, τα σχετικά πρότυπα για Διοίκηση Ποιότητας, Περιβαλλοντικής Διαχείρισης, Υγιεινής και Ασφάλειας στην εργασία και Διαχείρισης Ασφάλειας Πληροφοριών. Σε περίπτωση που δεν εφαρμόζεται κάτι από τα συμφωνηθέντα, όργανο εντεταλμένο από τη Διοίκηση προβαίνει σε υπενθύμιση των συμβατικών υποχρεώσεων και σε περίπτωση μη συμμορφώσεων η ΕΤΑΙΡΕΙΑ διατηρεί το νόμιμο δικαίωμα όπως προβεί σε καταγγελία της σύμβασης. **Τέλος ο ανάδοχος να διαθέτει τεχνικό στην Περιφέρεια Νοτίου Αιγαίου, ή στην Κρήτη για να μπορεί να επέμβει και να αποκαταστήσει τις τυχόν βλάβες, μέσα το πολύ σε 24 ώρες.**
15. Ο ΑΝΑΔΟΧΟΣ οφείλει να παραδώσει-γνωστοποιήσει στα αρμόδια όργανα της Εταιρείας τους κωδικούς πρόσβασης που τυχόν απαιτούνται για την εκτέλεση συντήρησης -ελέγχου του εν λόγω εξοπλισμού.

**ΓΕΝΙΚΟΙ ΟΡΟΙ :**

* **Ισχύς Προσφορών:** 60 ημέρες κατ’ ελάχιστο.
* **Αποστολή προσφορών:** Ανοιχτές προσφορές στο e-mail: supplies@santorini-hospital.gr ή στο fax: 2286035459 έως τις 05.04.2023 ημέρα Τετάρτη και ώρα 13:00.
* **Τρόπος Πληρωμής:** Με δέσμευση του ποσού από τον ΚΑΕ 62.07.01.80 (Επισκευές και Συντηρήσεις Κτιρίων) του εγκεκριμένου για το 2023 προϋπολογισμού του Γ.Ν. Θήρας και **εντός 60 ημερών** από την έκδοση τιμολογίου και την οριστική παραλαβή των ειδών.
* Τα έξοδα αποστολής βαρύνουν τον ανάδοχο.
* Στην υποβληθείσα προσφορά θα πρέπει να υπάρχει ρητή αναφορά ότι συμμορφώνεται πλήρως με τις τεχνικές προδιαγραφές της παρούσας πρόσκλησης.
* Η προσφορά θα πρέπει να φέρει σφραγίδα και υπογραφή .

Για ποσά πάνω από 1.500€ είναι απαραίτητη η προσκόμιση φορολογικής ενημερότητας και για ποσά πάνω από 3.000€ είναι απαραίτητη η προσκόμιση φορολογικής και ασφαλιστικής ενημερότητας.

**Η ΑΝΤΙΠΡΟΕΔΡΟΣ Δ.Σ. ΑΕΜΥ Α.Ε. &**

 **ΕΝΤΕΤΑΛΜΕΝΗ ΣΥΜΒΟΥΛΟΣ ΓΙΑ ΤΟ Γ.Ν. ΘΗΡΑΣ**

**ΜΠΟΡΜΠΟΥΔΑΚΗ ΕΛΕΝΗ**